O‘zbekiston Respublikasi Oliy Majlisi Senati Kengashining qarorlarini tasdiqlash to‘g‘risida

O‘zbekiston Respublikasi Oliy Majlisining Senati qaror qiladi:
 1. O‘zbekiston Respublikasi Oliy Majlisi Senati Kengashining:
 2015-yil 15-sentabrda qabul qilingan “O‘zbekiston Respublikasi Oliy Majlisi Qonunchilik palatasida qonun loyihasi ko‘rib chiqilayotganda qonunchilik tashabbusi huquqi subyekti vakillarining ishtirok etish tartibi to‘g‘risidagi nizomni hamda Qonun loyihasi tayyorlanayotganda xalqaro hujjatlar va xorijiy mamlakatlar qonun hujjatlari qoidalarining qiyosiy tahlilini o‘tkazish uslubiyotini tasdiqlash haqida”gi;
 2015-yil 6-noyabrda qabul qilingan “Namangan viloyatining Namangan shahri va Namangan, Uychi, To‘raqo‘rg‘on, Yangiqo‘rg‘on, Kosonsoy va Chortoq tumanlarining chegaralarini o‘zgartirish to‘g‘risida”gi;
 2015-yil 19-noyabrda qabul qilingan “O‘zbekiston Respublikasining Qozog‘iston Respublikasidagi Favqulodda va Muxtor Elchisini lavozimidan ozod qilish to‘g‘risida”gi;
 2015-yil 19-noyabrda qabul qilingan “O‘zbekiston Respublikasining Rossiya Federatsiyasidagi Favqulodda va Muxtor Elchisini lavozimidan ozod qilish to‘g‘risida”gi;
 2015-yil 19-noyabrda qabul qilingan “O‘zbekiston Respublikasi Markaziy saylov komissiyasining tarkibiga o‘zgartirish kiritish to‘g‘risida”gi qarorlari tasdiqlansin.
 2. Ushbu Qaror qabul qilingan kundan e’tiboran kuchga kiradi.